Nr.8024.din 30.09.2026
ANUNȚ DE CONCURS
pentru ocuparea postului de  Asistent Medical Generalist în cadrul proiectului PIDS/POIDS  ½ Normă perioadă determinată
	Instituție / Beneficiar
	UAT COMUNA  VÂRFU CÂMPULUI județul Botoșani

	Titlu Proiect
	”Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani”

	Cod SMIS
	SMIS: 353515

	Program
	PIDS/POIDS 2021-2027

	Contract de finanțare
	OIR 10334 din 30.07.2026

	Post vizat
	Asistent Medical Generalist (Unitatea de Îngrijire la Domiciliu)

	Cod COR
	325901

	Data aprobării HCL
	 H.C.L.  nr. 50 din 30.07.2026



I. Obiectul concursului / recrutării
UAT Comuna  VÂRFU CÂMPULUI  organizează concurs / selecție de personal pentru ocuparea postului de Asistent Medical Generalist (Cod COR 325901), în cadrul proiectului , Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani” Cod SMIS 353515 finanțat prin Programul Incluziune și Demnitate Socială (PIDS/POIDS) 2021-2027, conform Contractului de finanțare nr. OIR 10334 din 30.07.2026
II. Durata și locul desfășurării activității
Durata contractului: Contract individual de muncă pe durată determinată, pe perioada de implementare a proiectului, conform graficului de activități și bugetului aprobat.
Locul desfășurării activității și condiții de muncă: Sediul UAT Comuna VÂRFU CÂMPULUI, teren/comunitate, locații stabilite în cadrul proiectului și/sau la domiciliul beneficiarilor Unității de îngrijire la domiciliu pentru persoane vârstnice.
III. Condiții generale de participare
a) Are cetățenia română sau cetățenia unui alt stat membru al Uniunii Europene, cu respectarea condițiilor legale;
b) Cunoaște limba română, scris și vorbit;
c) Are capacitate deplină de exercițiu;
d) Are o stare de sănătate corespunzătoare exercitării atribuțiilor postului, dovedită cu adeverință medicală;
e) Îndeplinește condițiile de studii, calificare și experiență profesională solicitate pentru ocuparea postului;
f) Nu a fost condamnată definitiv pentru săvârșirea unei infracțiuni incompatibile cu exercitarea funcției;
g) Nu se află în situație de conflict de interese sau incompatibilitate în raport cu activitățile proiectului.
IV. Condiții specifice de participare (conform Fișei de Post)
	Cerință
	Nivel minim solicitat (conform Fișei de Post)

	Nivel Studii
	Studii medii, postliceale sau superioare de scurtă ori lungă durată în specialitate (asistență medicală generală), absolvite cu diplomă

	Calitate profesională / Atestare
	Calitate de asistent medical generalist – membru al Ordinului Asistenților Medicali Generaliști, Moașelor și Asistenților Medicali din România (OAMGMAMR), cu certificat de membru și aviz de exercitare a profesiei valabil.

	Experiență profesională specifică
	Experiență specifică în domeniul asistenței medicale: 0 - 12 luni (conform fișei de post).

	Competențe specifice
	1. Operare PC și abilități digitale;
2. Cunoașterea ghidurilor și normelor aplicabile proiectelor PIDS/POIDS 2021-2027;
3. Comportament civilizat, lucru în echipă multidisciplinară, organizare, adaptabilitate, rezistență la stres, comunicare asertivă, empatie, integritate și capacitate de ascultare activă;
4. Cunoașterea normelor medicale de prim ajutor, administrare tratamente conform prescripției medicale și prevenire a infecțiilor nosocomiale.

	Relații organizatorice
	Postul este direct subordonat Managerului de Proiect / Coordonatorului UID.

	Condiții de muncă și resurse
	Acces permanent la computer, imprimantă, soft de specialitate, echipamente specifice de intervenție/recuperare la domiciliu,



V. Atribuții și sarcini principale ale postului
Conform Fișei de Post aprobate, principalele atribuții și sarcini ale postului sunt:
1. Contribuie, la nevoie, la actualizarea procedurilor/instrumentelor de lucru care implică asistentul medical generalist și care vor fi utilizate în acordarea serviciilor;
2. Asigură la domiciliul/locuința grupului țintă derularea etapelor procesului de acordare a serviciului social 8810-ID-I Unitate de îngrijire la domiciliu pentru persoane vârstnice;
3. Contribuie la identificarea și informarea potențialilor participanți și a comunității locale cu privire la serviciile Unității de îngrijire la domiciliu;
4. Face parte din echipa multidisciplinară de evaluare a nevoilor persoanelor vârstnice pentru stabilirea gradului de dependență (Grila națională);
5. Asigură monitorizarea stării de sănătate a beneficiarilor și semnalează medicul de familie în cazul îmbolnăvirilor intercurente sau agravării afecțiunilor cronice;
6. Execută tratamentele și indicațiile scrise ale medicilor și completează documentația medicală aferentă;
7. Informează/colaborează cu experții liderului de parteneriat cu privire la necesitatea realizării unor lucrări de adaptare a locuinței beneficiarilor;
8. Participă la mobilizarea beneficiarului, verifică dacă dispozitivele ajutătoare sunt corespunzătoare sau suficiente;
9. Supraveghează alimentarea și hidratarea beneficiarilor dependenți și respectarea regimului dietetic;
10. Urmărește efectuarea de către îngrijitorul de bătrâni la domiciliu a toaletei locale și generale a beneficiarilor;
11. Răspunde de aplicarea tuturor măsurilor de igienă individuală a beneficiarilor asistați și de prevenirea escarelor;
12. Realizează evaluarea/reevaluarea situației beneficiarului pentru identificarea nevoilor de asistență și îngrijire medicală și stabilește obiectivele specifice;
13. Participă la elaborarea/revizuirea planului individualizat de asistență și îngrijire/plan de intervenție, secțiunea dedicată asistentului medical;
14. Completează fișa de monitorizare servicii și orice alt registru, secțiunea dedicată asistentului medical;
15. Solicită informații medicului de familie sau specialist și facilitează accesul beneficiarului la diverse servicii medicale;
16. Identifică și semnalează situațiile de abuz, neglijență, riscuri de accidente sau agravare a stării de sănătate;
17. Organizează activități de consiliere, educație și demonstrații practice pentru sănătate atât pentru beneficiar, cât și pentru familie/îngrijitori;
18. Acordă primul ajutor în caz de urgență, aplică măsurile cu vigilență și apelează la serviciile medicale de urgență (112) dacă situația o impune;
19. Respectă normele de igienă, secretul profesional, codul de etică, regulamentul de organizare și funcționare și confidențialitatea datelor;
20. Elaborează lunar raportul de activitate și fișa de pontaj și le transmite Coordonatorului partener.

VI. Dosarul de concurs / înscriere
a) Cerere de înscriere la concurs adresată conducătorului instituției;
b) Copia actului de identitate sau orice alt document care atestă identitatea, potrivit legii;
c) Copiile documentelor care atestă nivelul studiilor și ale altor acte care atestă efectuarea unor specializări / calificări / avize profesionale specifice (Copia Certificatului de membru OAMGMAMR și a avizului anual de exercitare a profesiei de asistent medical generalist, valabile.);
d) Curriculum Vitae (CV) datat și semnat de candidat, format Europass;
e) Documente justificative care atestă experiența profesională specifică solicitată pentru post (copie carnet de muncă, adeverințe privind vechimea în muncă/specialitate, contracte de muncă/prestări servicii etc.);
f) Adeverință medicală care să ateste starea de sănătate corespunzătoare, eliberată de medicul de familie sau de către unitățile medicale abilitate;
g) Cazier judiciar sau declarație pe propria răspundere că nu are antecedente penale care să-l facă incompatibil cu funcția;+Certificat de integritate comportamentală.
h) Declarație pe propria răspundere privind inexistența conflictului de interese sau a incompatibilităților în raport cu activitățile proiectului;
i) Alte documente relevante solicitate prin procedura internă de recrutare și selecție.
VII. Calendarul orientativ de desfășurare a concursului
	Etapă
	Data / Perioada
	Observații

	Publicarea anunțului de concurs
	07.10.2026
	Afișat la sediu și pe pagina web a instituției

	Depunerea dosarelor de concurs
	07.10.2026 -20.10.2026
	Interval orar: 08- 16 la Registratură

	Selecția dosarelor de concurs
	21.10.2026
	Rezultat: Admis / Respins

	Afișarea rezultatelor selecției dosarelor
	21.10.2026 ora 15/30
	Depunere contestații până la 22 .10.2026

	Proba scrisă
	23.10.2026. ora  10.
	Locație: Sediul UAT Comuna  VÂRFU CÂMPULUI județul Botoșani

	Interviu / Probă practică
	28.10.2026, ora 10
	Se susține de candidații admiși la proba scrisă

	
	
	



VIII. Probe de concurs și evaluare
Concursul constă în următoarele etape succesive de evaluare:
a) Selecția dosarelor de înscriere: etapă eliminatorie (Admis / Respins).
b) Proba scrisă: maximum 100 de puncte. Sunt declarați admiși candidații care obțin minimum 50 de puncte.
c) Interviu / Probă practică (după caz): maximum 100 de puncte. Punctajul minim de promovare este de 50 de puncte.
d) Punctajul final se calculează ca medie aritmetică a punctajelor obținute la probele susținute.
IX. Bibliografie și tematică
Tematica și bibliografia specifice postului de Expert Asistent Medical Generalist sunt aprobate de către conducerea instituției, se anexează prezentului anunț și fac parte integrantă din documentația de concurs.
X. Informații suplimentare și depunerea dosarelor
Persoană de contact / Secretariat concurs:  Referent  MARIA OLARIU
Telefon: 0231627106   E-mail:  virfucimp@gmail.com
Adresă depunere dosare: Sediul UAT Comuna VÂRFU CÂMPULUI județul Botoșani,
 Mail- virfucimp@gmail.com, Județul Botoșani




